cyanic-selkie/wikianc huggingface dataset:
Kidō senshi Gundam
Merkitys animaatiohistoriassa ja vaikutukset myöhempiin teoksiin
Kidō senshi Gundam on monisyisten hahmojensa ja niillä aikaansaadun dramaattisuutensa vuoksi saanut osakseen paljon arvostusta neljällä vuosikymmenellä ensijulkaisustaan lähtien. Gundam ei pyrkinyt kaunistelemaan sotaa eikä toisaalta olemaan sodanvastainen julistus, ja sen omaleimainen esitystapa on vaikuttanut sarjan Gundam-sukupolveksi kutsuttujen katsojien näkemyksiin sodasta.
Anime shin seiki sengenin osallistujien ja muiden Gundamin katsojien joukosta kasvoi useita uuden sukupolven animevaikuttajia. Mm. kyseisenä päivänä Chariksi ja Lalah’ksi pukeutuneet tuleva animaatioiden mecha-suunnittelija Mamoru Nakano ja ääninäyttelijä Maria Kawamura osallistuivat Kidō senshi Z Gundamin tuotantoon.
Mobile suiteilla ja Minovskin hiukkasilla, jotka antoivat syyn miehitettyjen jättiläisrobottien olemassaoloon, oli suuri vaikutus animefaneihin ja -tuottajiin. Seuranneissa teoksissa pyrittiin usein perustelemaan, miksi robotit olivat ihmisen muotoisia, miksi ne olivat taistelukoneina parempia kuin nykyiset panssarivaunut ja hävittäjät, miksi taistelut käytiin lähietäisyyksillä ja miksi päähenkilö oli erinomainen (muttei kuitenkaan liian ylivoimainen) pilotti. Gundamista vaikutteensa saaneiksi voidaan katsoa mm. battroidit ja destroidit (Macross), combat armour (Taiyō no kiba Dougram), round vernian (Ginga hyōryū Vifam), armoured trooper (Sōkō kihei Votoms) jalaborit (Patlabor).
Gundamissa robotteja ei kuvattu sankarille varattuina, ainutkertaisina koneina, kun taas sitä ennen sankarin ohjastama robotti oli kuvattu upeaksi ja tyylikkääksi. Gundamia jälkeen kumpikin tyyli alkoi kehittyä omaan suuntaansa. Lopulta nämä tyylisuunnat yhdistettiin Super robot taisen -pelisarjassa, ja niitä alettiin kutsua nimillä super robot ja real robot.
Lisäksi, kuten ihmisen kokoisista roboteista tuli tutkijoiden mielenkiinnon kohde tosielämässä Tetsuwan Atomin myötä, teki Gundam mobile suiteista yhden robottitukijoiden maaleista.
Tärkeimmät päähenkilöt
Kidō senshi Gundamin päähenkilöt poikkesivat siihen asti animaatioissa nähdyistä tai esittivät hahmot uudenlaisista näkökulmista. Hahmoilla ja heidän lausumillaan tunnetuilla repliikeillä on ollut suuri vaikutus myöhempiin teoksiin.
Jaksot
Kaikki jaksot on lueteltu sillä nimellä, mikä jakson alussa näytettiin. Lisäksi on mainittu, miten jakson sisältöä on elokuvaversioissa muokattu.
Jatko-osat ja oheistuotteet
Kidō senshi Z Gundamia ja sitä seuranneita animaatiosarjoja käsitellään artikkelissa Gundam-sarja.
Elokuvat
Edellä mainitut kolme elokuvaa julkaistiin DVD:llä vuonna 2002. Julkaisun 5.1-kanavaista ääntä varten repliikit äänitettiin uudelleen alkuperäisellä (tiettyjä poikkeuksia lukuun ottamatta) näyttelijäkaartilla sekä efektejä ja musiikkia muokattiin. Vaikka sisältö muutoin oli täsmälleen sama kuin alkuperäisellä teatterikierroksella, useat alkuperäisen elokuvat aikanaan elokuvissa tai myöhemmin videolta nähneet fanit eivät pitäneet muutoksista. Tuottajia toivottiinkin julkaisemaan alkuperäisääniraidalla varustettu versio, joka julkaistiinkin viimein joulukuussa 2007. Tomino itse kertoi Eizō no gensokussa halunneensa lisätä efektien määrää kymmenkertaiseksi ja pitäneensä alkuperäistä äänimaailmaltaan yllättävänkin köyhänä.
Musiikki
Sarjan esittämisen jälkeen vuonna 1980 Shinsuke Nakajima ja Ryūsuke Ukawa julkaisivat Kingrecordsin kautta soundtrack-levyn Kidō senshi Gundam III – Amuro yo..., jonka kahdella LP:llä oli myös kuunnelmaosuus ja ennen julkaisemattomia kappaleita. Vaikka kuunnelmaosuus oli vain ote sarjan jaksojen ääniraidasta, sai se hyvän vastaanoton, koska videot tai muut tallennuslaitteet eivät vielä olleet kovin yleisessä käytössä. Levy julkaistiin uudelleen CD:llä 1991, mutta nykyisin sitä on vaikeaa saada käsiinsä. Levyllä on otteita jaksoista 1, 2, 9, 10, 19, 21, 24, 34, 36, 38, 41, 42 ja 43.
Elokuvaversion julkaisun aikoihinkin julkaistiin kuunnelmalevy.
Vuoden 2008 heinäkuuhun mennessä seuraavat levyt on uudelleenjulkaistu ja laajalti saatavilla. Singeihin on lisätty niistä alun perin EP-aikakaudella puuttuneet off vocal (karaoke) -versiot.
First Gundam shudaika fukkoku purojekuto
Sanat Rin Iogi; Sävel Takeo Watanabe; Sovitus Yūji Matsuyama Laulu: Kō Ikeda Taustalaulu: Feeling Free, Music Creation Sanat Rin Iogi; Sävel Takeo Watanabe; Sovitus Yūji Matsuyama Laulu: Kō Ikeda Taustalaulu: Feeling Free
Sanat Rin Iogi; sävel Takeo Watanabe; sovitus Yūji Matsuyama Laulu: Kōichiro Hori Sanat Rin Iogi; sävel Takeo Watanabe; sovitus Yūji Matsuyama Laulu: Keiko Toda, Singers Free
Sanat Rin Iogi; sävel Takeo Watanabe; sovitus Yūji Matsuyama Laulu: Keiko Toda Sanat Rin Iogi; sävel Takeo Watanabe; sovitus Yūji Matsuyama Laulu: Kō Ikeda Taustalaulu: Feeling Free
First Gundam shudaika fukkoku purojekuto dai 2 dankai
Sanat Rin Iogi; sävel Daisuke Inoue; sovitus Daisuke Inoue Laulu: Daisuke Inoue Sanat Rin Iogi; sävel Daisuke Inoue; sovitus Daisuke Inoue Laulu: Daisuke Inoue
Sanat Rin Iogi, Masao Urino; sävel: Daisuke Inoue; sovitus Shirō Sagisu Laulu: Daisuke Inoue Sanat Rin Iogi; sävel ja sovitus Daisuke Inoue Laulu: Daisuke Inoue
Tv-sarjan ja elokuvien albumien täydellinen uudelleenjulkaisu
Vuosina 1979–1983 ilmestyneet 14 levyä julkaistiin uudelleen pahvikoteloissa.
Romaanit
TV-sarjan pääohjaaja Yoshiyuki Tomino kirjoitti sarjan pohjalta vanhemmille ikäluokille suunnatun romaanin, joka julkaistiin Asahi Sonoramassa. Tarinan edetessä romaani poikkeaa täysin TV-sarjasta ja sen tapahtumat ovat täysin ristiriidassa seuraajasarjojen, kuten Z Gundamin kanssa. Myöhemmin Kadokawa shoten julkaisi romaanin kolmeen osaan jaettuna Kadokawa Sneaker -merkin alla. Asahi Sonorama -version kansikuvat olivat Kunio Ōkawaran käsialaa, kun taas Yoshinobu Aohachi piirsi varsinaiseen tarinaan kuvat. Kadokawan version kuvitti Haruhiko Mikimoto.
Suurimpana erona TV-sarjaan tarinan sankari Amuro kaatuu kesken tarinan, mikä aikanaan oli suuri yllätys sarjan faneille. Hajime Katoki kuvaili Gundam Fixin viimeisessä numerossa kohtausta ja sen tuomia tunteita. Hänen mukaansa uudelleenjulkaisujen yhteydessä Tomino harkitsi Amuron ja Hayaton kuolemien uudelleenkirjoitusta sovittaakseen tarinan yhteen Z Gunamin kanssa, mutta luopui ajatuksesta ajateltuaan sen olevan hänen aikaisemman minänsä kieltämistä. Lisäksi eroja on myös Zeonin ja Liittovaltion kuvauksessa. Liittovaltion hallinnon korruptio etenee ja jotaa byrokraattien esittämiseen pahoina hahmoina, mikä osaltaan kytkeytyy Z Gundamissa nähtävään AEUGin ja Titaanien väliseen konfliktiin. Osa romaanin esittämistä yksityiskohdista sisällytettiin myös myöhempiin elokuvaversioihin (Amuron äidin nimi, Gihrenin sihteeri Cecilia Iren, Hayaton siirtyminen Guncannonin ohjaamiseen).
Vain romaanissa esiintyvä Charin erikois- Rick Dom on myös sittemmin nähty mm. useissa videopeleissä.
Tomino kirjoitti lisäksi sivutarinana kertomuksen Mikkai – Amuro to Lalah, mutta tämä seuraa TV-sarjan tapahtumia. Aluksi tarina julkaistiin kahdessa osassa Kadokawa mini -sarjassa, mutta sittemmin yksissä kansissa Kadokawa Sneaker -pokkarina.
Asahi Sonoramassa julkaistiin vielä Masaaki Nakanen kirjoittama romaaniversio, mutta se seurasi melko tarkasti tv-sarjan tapahtumia. Vuonna 2005 sen painos oli loppuunmyyty.
Sarjakuvat
Samaan aikaan tv-sarjan ensiesityksen yhteydessä vuonna 1979 julkaisi Akita shoten shōnen-mangalehti Bōken’ōssa Yū Okazakin sarjakuvaversion. Sarja eteni kuukaudessa neljä kertaa kolmenkymmenen minuutin jakson voimin, kun taas sarjakuva joutui tulemaan toimeen rajoitetulla sivumäärällä julkaisutahdin ollessa vain kerran kuussa mutta silti etenemään samaan tahtiin kuin televisiosarja. Lisäksi Bōkenō oli suunnattu jossain määrin televisiosarjaa nuoremmalle kohderyhmälle, minkä seikkojen johdosta sarjakuva poikkesi monilta osin tv-sarjasta. Lopulta sarjakuvan julkaisu lopetettiin kesken noin tarinan puolivälissä. Asiaa käsitellään tarkemmin artikkelissa Kidō senshi Gundam (Bōken’ōn sarjakuva).
Vuonna 1992 Yasuhisa Kondō alkoi julkaista alkuperäisen sarjakuvan uusioversiota Bandain Cyber Comics -lehdessä nimellä Kidō senshi Gundam 0079. Sen jälkeen sarjan julkaisulehti vaihtui ensin MS Sagaksi ja sitten Dengeki daiōksi, kunnes sarja pitkän julkaisurupeaman päätteeksi saavutti päätöksensä vuonna 2005. Siinä missä myöhempi Yasuhikon versiointi sisältää melko merkittäviäkin muutoksia animaatioversioon nähden, Kondō varoi visusti tekemästä suuria poikkeamia tarinaan ja asetelmiin, mutta pyrki lisäämään viittauksia debyyttiteokseensa MS senki.
Vuodesta 2002 alkaen tv-sarjan hahmosuunnittelija Yoshikazu Yasuhikon Kidō senshi Gundam – The Origin -sarjakuvaa on julkaistu tarkoitusta varten perustetussa, kuukausittain ilmestyvässä Kadokawa shotenin Gundam A -sarjakuvalehdessä. Tarinan ja asetelmien yksityiskohtia on muokattu, ja televisiosarjasta suuresti poikkeavia kohtiakin on paljon. Lisäksi Zeon Daikunin kuolemasta sodan alkuun kuluvaa aikakautta, jota tv-sarjassa ei näytetä, käsitellään sarjakuvassa yksityiskohtaisesti.
Laserdisc, DVD
Pitkän aikaa vain elokuvat olivat ostettavissa, eikä tv-sarjaa julkaistu kaupoissa. Sarja julkaistiin kuitenkin viimein Laserdiscillä aluksi rajoitettuna painoksena nimellä Kidō senshi Gundam Memorial Box. Sarja julkaistiin kahtena pakettina: Elokuussa 1998 ilmestynyt Part-1 sisälsi jaksot 1–22, ja saman vuoden joulukuussa julkaistu Part-2 jaksot 23–43. Kummassakin paketissa oli kuusi LD-levyä.
Laserdisc-julkaisun jälkeen sarja julkaistiin rajoitettuna painoksena myös DVD:llä. DVD-Box 1 (jaksot 1–24, 6 levyä) ilmestyi joulukuussa 2006 ja DVD-Box 2 (jaksot 25–43, 5 levyä) tammikuussa 2007. 11 levyä julkaistiin myös järjestyksessä yksittäin alkaen kesäkuusta 2007. Julkaisun yhteydessä järjestettiin myös mainoskampanja, jossa ensimmäisen DVD-paketin ennakkotilanneet saivat kaupan päälle ”1/200 RX-78 Gundam Limited Version” -pienoismallin, joka ei ollut myytävänä kaupoissa.
DVD-julkaisun yhteydessä 27 vuotta vanhaa, laadultaan heikentynyttä filmimateriaalia paranneltiin digitaalisesti HDTV-standardia vastaavaksi. Tämän vuoksi yhden jakson hinta nousi hieman verrattuna muihin samanikäisiin sarjoihin.
”Tomino ni kike!”ssä Tomino kieltäytyi antamasta pyydettäessä Gundam-DVD:tä Sōichi Noguchille, koska se oli hänen mielestään ”heikkolaatuinen tekele” (tarkoittaen mahdollisesti elokuvaa).
Kopiotuotteet
Eteläkorealainen animaatio Uju heukgisa plagioi monilta osin luvatta Kidō senshi Gundamia.
Luettelo Giacomo Leopardin tuotannon suomennoksista
Tämä on luettelo Giacomo Leopardin tuotannon suomennoksista:
Suomennetut teokset
Lähde:
Jura (departementti)
Jura on Juravuorten mukaan nimetty Ranskan departementti. Jura sijaitsee Itä-Ranskassa, Burgundi-Franche-Comtén alueella, Ain'n, Doubs'n, Haute-Saônen, Côte-d'Orin ja Saône-et-Loiren  departementtien sekä Sveitsin kantoni Vaud'n naapurina.
Jura oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta aiempaa Franche-Comtén provinssia. 2016 asti France-Comté oli Ranskan hallintoalue, joka käsitti Juran lisäksi Doubs'n, Haute-Saônen ja Territoire-de-Belfortin departementit. Vuoden 2016 alussa yhdistettiin Burgundi ja Franche-Comté ja muodostettiin Burgundi-Franche-Comté.
Juran departementin pinta-ala on 4 999 neliökilometriä ja väkiluku 257 401 (vuonna 2006). Sen pääkaupunki on Lons-le-Saunier.
Departementin kaksi kylää, Baume-les-Messieurs ja Château-Chalon, ovat päässeet Ranskan kauneimpien kylien järjestön Les Plus Beaux Villages de France jäseniksi.
Last Concert in Japan
Last Concert in Japan on julkaistu Deep Purplen livealbumi Tokion Budokanin konsertista joulukuulta 1975. Konsertti on myöhemmin julkaistu kokonaisena nimellä This Time Around – Live in Tokyo. Albumi on omistettu kitaristi Tommy Bolinin muistolle.
Albumin kannessa luetellaan myös kappaleet "Woman From Tokyo" ja "Soldier Of Fortune", mutta ne ovat vain pieninä osina muiden kappaleiden yhteydessä eivätkä ne siis ole varsinaisesti kokonaan levyllä. "Wild Dogs" on Tommy Bolinin sooloalbumilta Teaser.
Royal Academy of Music
Oppilaitoksessa opiskelee nykyisin jazzia, esiintymistä, sävellystä, musiikkiteatteria ja oopperaa opiskelijoita yli 50 maasta. Yhteensä opiskelijoita on 730, heistä 310 perustutkinnon suorittajia ja 420 jatko-opiskelijoita.
Koulussa on laaja kirjasto, joka sisältää yli 160 000 nidettä ja laajan vanhojen alkuperäisnuottikäsikirjoitusten kokoelman, johon kuuluu muun muassa Henry Purcellin ja Thomas Tallisin teoksia. Akatemialla on omistuksessaan myös harvinaisia soittimia kuten satoja vuosia vanhoja stradivarius-viuluja.
Spiderbait
Spiderbait on vuonna 1991 perustettu australialainen rockyhtye. Yhtyeen ehkä tunnetuimpia kappaleita ovat ”Buy Me a Pony” ja ”Black Betty”.
Maja Rydman
Maj-Lis von Wachenfeldt, kirjailijanimi Maja Rydman (4. syyskuuta 1911 Helsinki – 15. tammikuuta 1948) oli suomalainen ruotsin kielellä kirjoittanut runoilija.
Vuosina 1942–1943 Rydman oli avioliitossa kirjailija Atos Wirtasen kanssa.
Abrahamsberg
right|thumb|Abrahamsberg
Abrahamsberg on yksi Ruotsin pääkaupungin Tukholman kaupunginosista. Se sijaitsee kaupungin läntisessä osassa, ja kuuluu Bromman kaupunginosa-alueeseen. Abrahamsbergissä asuu noin 2 800 henkilöä. Kaupunginosa muodostettiin vuonna 1938.
Abrahamsbergissä sijaitsee myös samanniminen Tunnelbanan-asema, joka on osa metroverkoston vihreä linjaa.
Adelen elämä: osat 1 ja 2
Adelen elämä: osat 1 ja 2 on vuonna 2013 ensi-iltansa saanut Abdellatif Kechichen ohjaama, käsikirjoittama ja tuottama ranskalainen draamaelokuva. Se perustuu löyhästi Julie Marohin sarjakuvaromaaniin Le bleu est une couleur chaude vuodelta 2010. Elokuva kertoo Adèlesta ja hänen kasvustaan lukiolaisesta aikuiseksi ja käänteentekevästä suhteestaan taiteilija Emmaan. Elokuvan pääosissa ovat Adèle Exarchopoulos ja Léa Seydoux.
Elokuva palkittiin Cannesin elokuvajuhlien pääpalkinnolla Kultaisella palmulla vuonna 2013. Elokuva on Cannesin elokuvajuhlien historiassa ensimmäinen elokuva, jonka sekä ohjaaja että naispääosan esittäjät palkittiin Kultaisella palmulla. Elokuva oli myös ehdolla parhaan vieraskielisen elokuvan Golden Globen ja BAFTAn saajaksi.
Vuonna 2016 Adelen elämä: osat 1 ja 2 äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Arvostelut
Rotten Tomatoes -sivuston mukaan kriitikoiden arvosteluista 89% oli positiivisia perustuen 133 arvosteluun.
Elokuva herätti kohua ja keskustelua pitkillä ja rohkeilla rakastelukohtauksillaan ja järkytti niillä kriitikoita muun muassa Cannesin elokuvajuhlilla. Iltalehden Tuomas Riskala antoi elokuvalle täydet viisi tähteä ja kutsui elokuvaa yhdeksi vuoden parhaista elokuvista sekä vuoden koskettavimmaksi rakkaustarinaksi. Myös Ilta-Sanomien Tarmo Poussu antoi elokuvalle täydet viisi tähteä ja sanoi kolmetuntisen elokuvan olevan jokaisen minuuttinsa arvoinen.
Jorge Castelblanco
Jorge Castelblanco (s. 23. syyskuuta 1987) on panamalainen kestävyysjuoksija. Osallistuessaan maratonille 2016 Rion olympialaisissa hänestä tuli maansa ensimmäinen olympia-maratoonari. Castelblanco pitää hallussaan Panaman ennätyksiä sekä maratonilla että puolimaratonilla. Kaikki ennätykset syntyivät Hampurin maratonilla 17. huhtikuuta 2016.
Castelblanco on valmistunut Panaman teknillisestä yliopistosta ja on siviiliammatiltaan poliisi.
Paul Grimault
thumb|Paul Grimault vuonna 1961. Paul Grimault (23. maaliskuuta 1905 – 29. maaliskuuta 1994) oli ranskalainen animaattori.
Grimaultin kuuluisin animaatioelokuva on kokopitkä Le Roi et l'oiseau (Kuningas ja satakieli), jonka tekemisen hän aloitti jo vuonna 1948 nimellä La Bergère et le Ramoneur (Paimentyttö ja nokikolari). Elokuvan käsikirjoituksen teki Prévert Andersenin sadun Paimentyttö ja nokipoika pohjalta. Grimaultin ja hänen yhteistyökumppaninsa André Sarrutin välille tuli kuitenkin erimielisyyksiä, minkä vuoksi elokuvan tuotanto keskeytyi pitkäksi aikaa. Vuonna 1967 Grimault sai oikeudet elokuvaan ja viimeisteli sen vuonna 1980.
Grimaultin pääteos ei kuitenkaan saavuttanut toivottua suosiota, ja hän siirtyi tuottamaan elokuvia.
Alvik (Tukholma)
thumb|200px|Etualalla Poikittaisradan pysäkki, taustalla Alvikin torin linja-autoterminaali
Alvik on yksi Ruotsin pääkaupungin Tukholman kaupunginosista. Se sijaitsee kaupungin läntisellä puoliskolla ja on osa Bromman kaupunginosa-aluetta. Alvik toimii Bromman ja Länsi-Tukholman liikenteen solmukohtana, ja siellä sijaitsee myös merkittävä metron vaihtoasema, joka on osa metroverkoston vihreää linjaa. Alvik on myös pääteasema Nockebybanan- ja Poikittaisrata-pikaraitiotielinjoille.
Valkeapää
Valkeapää on suomalainen sukunimi. Tunnettuja Valkeapäitä:
Alun perin valkeapää on tarkoittanut vaaleahiuksista, ja hiusten värin perusteella on annettu myös sukunimiä.
Atari Teenage Riot
Atari Teenage Riot (lyhenteeltään ATR) on saksalainen yhtye, joka perustettiin Berliinissä vuonna 1992. Yhtye otti nimensä ”Teenage Riot” -nimisestä kappaleesta, joka julkaistiin Teen-age Riot -nimisellä albumilla ja lisäsivät sanan ”Atari”, sillä he käyttivät Atari ST -tietokonetta musiikin säveltämiseen. Vahvasti poliittinen yhtye yhdisti anarkistisia, antifasistisia ja natsien vastaisia näkökulmia punkmusiikin sanoituksilla ja yhdistivät niitä nousevaan teknomusiikin alalajiin nimeltä digital hardcore, joka on termi jota yhtyeen jäsen Alec Empire käytti nimetessään levy-yhtiönsä Digital Hardcore Recordingsin.
Sieppijärven rautatieasema
Sieppijärven rautatieasema on liikennepaikka Suomen rataverkolla rataosalla. Liikennepaikka sijaitsee Kolarin kunnan Sieppijärven kylän länsipuolella, noin 162 kilometriä pohjoiseen Tornion rautatieasemalta ja noin 21 kilometriä etelään Kolarin rautatieasemalta. Sieppijärven kylälle on matkaa noin viisi kilometriä.
Rautatien rakennuksia lukuun ottamatta asema-alueen pihapiiriin ei kuulu muita rakennuksia. Liikennepaikka on jo Pellon–Kolarin radan rakennusvaiheessa vuosina 1964–1965 rakennettu syrjään kylältä ja valtatieltä 21. Rata Pellosta Sieppijärvelle avattiin liikenteelle 1. joulukuuta 1965 ja jatko Sieppijärveltä Kolariin 1. joulukuuta 1966.
Nykyisin Sieppijärven liikennepaikka toimii välisuojastuspaikkana. Liikennepaikalla on yksi sivuraide, jota käytetään ainoastaan raakapuun kuormaamiseen. Liikennepaikalla ei ole mahdollista järjestää junien kohtaamisia ilman erityistoimenpiteitä, sillä siellä ei ole sähkökääntöisiä vaihteita. Liikenteenohjaustoiminnot hoidetaan kaukokäytöllä Oulussa sijaitsevasta liikenteenohjauskeskuksesta käsin.
Lavetti
Lavetti on laukaisu- tai kuljetusalusta. Sana tarkoittaa alun perin tykin jalustaa, tykinputkea tukevaa runkoa, missä voivat olla liikuttelemiseksi kiinnitetyt pyörät.
Valtiollisissa hautajaisissa voidaan ruumiskärryinä käyttää hevosten vetämää tykkilavettia.
Lavetiksi kutsutaan myös esimerkiksi kaivureiden siirtoon käytettävää alustaa.
Lavetti on myös kaksiakselisen raitiovaunun alusta, jonka päällä on vaunun kori. Lavettiin kuuluvat vaunun akselit, moottorit ja jarrulaitteet.
Heli Sutela
Heli Salla Tuulia Sutela (s. 24. toukokuuta 1968, Lappeenranta) on suomalainen näyttelijä ja koomikko, joka tekee myös stand up -komediaa.
Ura
Sutela kirjoitti yli­oppilaaksi vuonna 1988. Samana vuonna hän aloitti opinnot Teatterikorkeakoulussa näyttelijän­työn laitoksella, josta valmistui 1992. Hän korotti näyttelijän­tutkinnon teatteri­taiteen maisteriksi vuonna 1997.
Sutela on esiintynyt uransa aikana kotimaisissa televisio­sarjoissa, kuten Viemäri-TV:ssä. Suuren yleisön tietoisuuteen hän nousi varsinaisesti vasta Kumman kaa -sarjan Anne Nyberginä. Hän käsi­kirjoitti sarjan yhdessä Minna Koskelan kanssa. Hän on esiintynyt koti­maisessa elo­kuvassa Vares – yksityisetsivä (2004).
Heli Sutela oli Leea Klemolan ohjaaman Seksuaali-näytelmän pää­roolissa Aurinkoteatterissa vuonna 1998. Hän on näytellyt muissakin teattereissa, kuten Helsingin Kaupunginteatterissa, Espoon Kaupunginteatterissa ja Tampereen Työväen Teatterissa. Lisäksi Sutela on tehnyt stand up -komiikkaa.
Keväällä 2010 alkoi Kummanki kaa ja mukana myös Vesa -lavakiertue, joka perustuu Kumman kaa -televisio­sarjaan. Sutela esiintyy kiertueella yhdessä Minna Koskelan ja Ilkka Merivaaran kanssa. Sutelan ja Koskelan samasta aiheesta käsi­kirjoittama sarja­kuva oli Sarjakuva-Finlandian ehdokkaana vuonna 2014. Vuonna 2016 Sutela valitsi Sarja­kuva-Finlandian voittajan.
Sutela toimi ääninäyttelijänä Disneyn elo­kuvassa Bolt.
Killing Machine
Killing Machine on heavy metal -yhtyeen Judas Priestin suosituimpia albumeita. Se julkaistiin vuoden 1978 marraskuussa. Yhdysvalloissa albumi julkaistiin seuraavassa maaliskuussa nimellä Hell Bent for Leather, koska levy-yhtiö Columbia ei pitänyt alkuperäisen nimen väkivaltaisesta soundista. USA-versiolla ollut bonuskappale, Fleetwood Mac -cover The Green Manalishi (With The Two-Pronged Crown)" nousi vakiokappaleeksi yhtyeen keikkaohjelmistoon. Muita tunnettuja kappaleita ovat Hell Bent for Leather ja Delivering The Goods. Albumista julkaistiin vuonna 2001 remasteroitu versio kahden bonuskappaleen kera. Toinen näistä, Fight For Your Life, ei läpäissyt yhtyeen seulaa tälle albumille, mutta Priest käytti kappaleesta myöhemmin joitain osia Defenders of the Faith -levyn kappaleessa Rock Hard, Ride Free. Toinen bonuskappale on liveversio Screaming for Vengeance -levyn kappaleesta Riding on the Wind.
Kommunistinen nuorisoliitto
Kommunistinen nuorisoliitto (KomNL) oli suomalainen vuonna 2000 perustettu puoluepoliittisesti sitoutumaton kommunistinen nuorisojärjestö. KomNL oli tarkoitettu 15–30-vuotiaille kommunisteille ja kommunismista kiinnostuneille. Järjestö lopetti varsinaisen toiminnan vuonna 2019, mutta on edelleen yhdistysrekisterissä.
KomNL julkaisi Kumous-nimistä verkkolehteä sekä ennen sitä .kom-nimistä lehteä verkossa ja painettuna 1-3 kertaa vuodessa. .komin edeltäjää Nuorten vastarinta-lehteä julkaistiin SKP:n Tiedonantajan liitteenä vuoteen 2002 saakka.
Historia
KomNL perustettiin 6. elokuuta 2000 Lohjan Timpurinrannassa. Kokoukseen osallistui edustajia Helsingin, Jyväskylän, Tampereen ja Turun osastoista. Ensimmäiseksi puheenjohtajaksi valittiin helsinkiläinen Risto Öörni.
Suurin osa KomNL:n perustajista toimi aiemmin Kommunistinuorissa. Järjestö hajosi 1990-luvun lopussa, kun Suomen kommunistista puoluetta (SKP) lähellä olleet irtautuivat siitä. Erimielisyyksiä aiheutti järjestön omaksuma trotskilainen linja. Vuonna 1998 Kommunistinuoret vaihtoi nimensä Sosialistiliitoksi (SL) ja luopui viittauksista (kielteiseksi koettuun) kommunismi-sanaan sekä nuorisoon.
KomNL:n paikallisosastot järjestivät mielenosoituksia, tiedotusta ja opintotoimintaa. KomNL on tuottanut myös omia oppikirjoja.
KomNL teki yhteistyötä SKP:n ja muiden kommunististen järjestöjen kanssa, muttei kuitenkaan ollut minkään puolueen nuorisojärjestö. KomNL:n entisiä puheenjohtajia ja muita jäseniä oli alkuvuodesta 2005 perustamassa Marxilais-leniniläistä yhteiskuntatieteen seuraa (MLYS), joka on analyyseissään arvostellut SKP:tä.
Organisaatio
KomNL:n korkein päättävä elin oli joka toinen vuosi koolle kutsuttava liittokokous, jonne osastot lähettivät edustajiaan. KomNL:n kotisivut listasivat alkuvuodesta 2006 osastoja 13 paikkakunnalla, kun niitä neljä vuotta aiemmin oli ollut kuusi. Hallituksena toimi liittoneuvosto. Järjestön viimeisin puheenjohtaja oli Toni Kallioinen. KomNL oli Demokraattisen nuorison maailmanliiton (DNML) ainoa suomalainen jäsenjärjestö. KomNL osallistui DNML:n maailmanfestivaaleihin Algeriassa 2001, Venezuelassa 2005 ja Etelä-Afrikassa 2010 sekä niiden valmisteluihin Suomessa.
Vaalit
KomNL:n jäsenet esiintyivät vaaleissa SKP:n ja Kommunistisen työväenpuolueen (KTP) listoilla. Ennen eduskuntavaaleja 2003 liitto toivoi kaikkien kommunistien yhdistävän rivinsä SKP:n listoille. Kunnallisvaaleissa 2004 KomNL asetti kymmeniä ehdokkaita SKP:n listoille. Petri Toikkanen valittiin Jyväskylän kaupunginvaltuustoon.
KomNL on osallistunut ylioppilaskuntien edustajistovaaleihin erilaisissa vasemmistoliittoutumissa. KomNL:lla on ollut vaikutusta mm. Sosialistiopiskelijoiden (Jyväskylä), Radikaalivasemmiston (Turku), Porkkanan (Joensuu), Sosialistiopiskelijoiden (Oulu) ja Väärien teekkareiden (Espoo) toimintaan.
Aate
Liiton perustamisesta lähtien sen piirissä käytiin keskustelua esimerkiksi KomNL:n järjestöllisestä luonteesta, suhteesta marxismi-leninismiin ja läheisyydestä SKP:hen. Järjestö kertoi vuoden 2000 ohjelmassaan nojaavansa toiminnassaan "Marxin, Engelsin ja V.I.Leninin kehittämään tieteellisen sosialismin teoriaan". Vuoden 2009 liittokokouksessa korostettiin nuorisoliiton tehtävää vasemmistolaista ja radikaalia nuorisoa kokoavana voimana.
KomNL:n päämääriä olivat rahan vallan kumoaminen, tuotantovälineiden yhteiskunnallinen omistus, sosialismi ja kommunistinen yhteiskunta.
Everything Is Love
Everything Is Love (tyyliteltynä EVERYTHING IS LOVE) on Beyoncén ja Jay Z:n muodostaman The Carters -duon esikoisalbumi, joka julkaistiin 16. kesäkuuta 2018.
Birgit Möller
Birgit Anita von Born, kirjailijanimeltään Birgit Möller, (17. marraskuuta 1898 Helsinki – 10. tammikuuta 1945 Tukholma ) oli suomalainen ruotsiksi kirjoittanut kirjailija ja kirjallisuuden ruotsintaja.
Birgit Möller oli vuodesta 1935 lähtien naimisissa vapaaherra ja kirjailija Eric von Bornin kanssa. Heidän tyttärensä on ruotsalainen kirjailija ja kääntäjä Heidi von Born (1936–2018).
Meat Puppets
Meat Puppets on vuonna 1980 Arizonassa perustettu yhdysvaltalainen rock-yhtye, jonka alkuperäisjäsenet olivat laulaja ja kitaristi Curt Kirkwood, basisti Cris Kirkwood ja rumpali Derrick Bostrom. Yhtye hajosi kahdesti, vuosina 1996 ja 2002, mutta yhdistyi jälleen 2006.
Yhtenä merkittävimmistä SST Recordsin yhtyeistä Meat Puppets aloitti alun perin punk rock -yhtyeenä, mutta kuten monet SST-aikalaisensa, he omaksuivat oman, uniikin soundinsa sekoittaen punkia countryn ja psykedeelisen rockin kanssa. Meat Puppets sai myöhemmin suurta huomiota Kirkwoodin veljesten vieraillessa Nirvanan MTV Unplugged in New York -albumilla. Yhtyeen vuoden 1994 albumi Too High to Die oli sen menestynein.
Uran alkuajat (1980-1990)
Meat Puppets perustettiin tammikuussa 1980 Phoenix in Sunnyslopessa, Arizonassa. Kolmikko tapasi opiskellessaan Brophy Prep High Schoolissa Phoenixissa. Yhtye alkoi harjoitella säännöllisesti Kirkwoodin veljesten muutettua Tempeen, Arizonaan, josta he lunastivat kaksi vierekkäistä asuntoa, joista toisessa oli pieni "vaja". Samaisessa talossa tapahtui myöhemmin ainakin kaksi tragediaa. Alussa yhtye harjoitteli yhdessä kappaleita Bostromin punklevykokoelmista. Yhtye leikitteli ensin vähän aikaa nimen "The Bastions of Immaturity" kanssa, mutta päätyi lopullisesti Meat Puppetsiin Curt Kirkwoodin kirjoittaman samannimisen kappaleen mukaan. Kappale päätyi yhtyeen ensimmäiselle levylle. Alkuaikoina heidän musiikkinsa oli hardcore punkia, joka kiinnitti Joe Carduccin huomion. Carducci oli juuri aloittelemassa legendaarisella punkyhtiö SST Recordsilla, ja ehdotti Meat Puppetsille sopimusta. Yhtyeeltä ilmestyikin ensimmäinen, sen omaa nimeä kantava albumi vuonna 1982.
Meat Puppets II:n ilmestymisen myötä yhtye oli Bostromin mukaan "täysin kyllästynyt hardcoreen". "Me todella tykkäsimme suututtaa yleisön". Yhtye teki kokeiluja acid rockilla ja western countryn soundeilla. Albumi nauhoitettiin jo alkuvuonna 1983, mutta sen julkaiseminen SST:llä viivästyi vuodella. Meat Puppets II teki Meat Puppetsista yhden SST:n johtavista yhtyeistä, joka mm. Violent Femmesin sekä Gun Clubin kanssa auttoi luomaan cow punkin.
Seuraavan vuosikymmenen aikana Meat Puppets julkaisi useita albumeita SST:llä ja keikkaili paljon. Kuitenkin vuoden 1986 julkaisun, Out My Way, jälkeen yhtye vetäytyi hetkeksi sivummalle Curtin murrettua sormensa lyömällä sen yhtyeen kiertueauton oveen. Onnettomuus viivästytti Puppetsien seuraavaa albumia, psykedeelistä Miragea, seuraavaan vuoteen. Lopputulosta pidetään yhtyeen huolitelluimpana albumina tähän saakka.
Seuraava albumi, raskaampi Huevos ilmestyi puoli vuotta myöhemmin, loppukesästä 1987. Voimakkaana kontrastina edeltäjäänsä Huevos nauhoitettiin nopeaan tahtiin, useilla ensimmäisillä otoksilla ja lyhyellä miettimisellä. Nämä nauhoitukset kestivät vain muutamia päiviä, ja muutamien Curtin piirrosten toimiessa kansikuvana albumi lähetettiin SST:lle hieman ennen kuin yhtye jälleen palasi kiertueelle.
Monsters julkaistiin vuonna 1989. Sillä oli uudenlaisia soundeja, kuten pitkät kappaleet "Touchdown King" ja "Flight of the Fire Weasel".
Suuri levy-yhtiö (1991-1995)
Kuten monet muut SST:n yhtyeet sekä muut punksuuntautuneet yhtyeet, myös Meat Puppets päätti allekirjoittaa sopimuksen suuremman levy-yhtiön kanssa. Kaksi vuotta viimeisen SST-albuminsa jälkeen, vuonna 1991, yhtye julkaisi suuren levy-yhtiön debyyttinsä, Forbidden Placesin, indie-ystävällisellä London Recordsilla. Loppuvuonna 1993 Puppets ylsi kirkkaimpaan valokeilaan saadessaan yllättäen suurta huomiota Nirvanan Kurt Cobainin kutsuttua Kirkwoodin veljekset soittamaan kanssaan yhtyeensä MTV Unplugged in New York -albumilla. Veljekset soittivat kappaleet "Plateau", "Oh Me" ja "Lake of Fire" (kaikki alun perin Meat Puppets II -albumilta). "Lake of Firesta" tuli klassikko erityisesti Cobainin raastavan laulun ansiosta.
Yhtye palasi vuonna 1994 studioon äänittämään albumin Too High to Die, jonka tuottajana toimi Butthole Surfersin kitaristi Paul Leary. Albumilla oli myös single Backwater, josta oli tullut pieni hitti alternatiivisilla radiokanavilla, sekä piilotettu raita, "Lake of Fire". Puppets ansaitsi albumillaan kultaa (500 000 levyä myyty), mikä voitti aikaisempien albumien yhteenlasketun myynnin. No Joke! oli viimeinen albumi Meat Puppetsin alkuperäisellä kokoonpanolla.
Vaikka moni yhtyeen jäsen käytti mm. kokaiinia ja heroiinia, tuli Crisistä erittäin huumeriippuvainen. Ainaki kaksi ihmistä (mukaan lukien yksi hänen parhaista ystävistään ja vaimonsa) kuolivat huumeiden yliannostukseen Tempessä, Arizonassa tänä aikana.
Kirkwoodin veljekset oli aina tunnettu laittomien aineiden kuluttajina, ja Meat Puppetsin lähtiessä kiertueelle Stone Temple Pilotsin kanssa ilmaiset huumeet, jotka ympäröivät kiertuetta, olivat liikaa Crisille. Kiertueen päätyttyä hänestä oli tullut todella riippuvainen kokaiinista.
Ensimmäinen keskeytys ja yhteenpaluu (1996-2001)
Bostrom nauhoitti soolo-EP:n nimeltä Today's Sounds vuonna 1996 ja myöhemmin vuonna 1999 otti johdon Meat Puppetsin vanhojen albumien uudelleen painamisessa Rykodiscilla. Samaten julkaistiin Meat Puppetsin live-albumi Live in Montana.
Curt Kirkwood perusti yhtyeen Austinissa, Teksasissa. Yhtye oli nimeltään Royal Neanderthal Orchestra, mutta muutti nimensä Meat Puppetsiksi julkaistaakseen promo-EP:n You Love Me vuonna 1999, Golden Liesin vuonna 2000 ja Live vuonna 2002. Kokoonpano oli: Curt (laulu/kitara), Kyle Ellison (laulu/kitara), Andrew Duplantis (laulu/basso) ja Shandon Sahm (rummut).
Ero (2002-2005)
Vuoden 2002 tienoilla Meat Puppets hajosi Curt Kirkwoodin lähdettyä julkaisemaan albumeja yhtyeiden Eyes Adrift ja Volcano kanssa. Vuonna 2005 hän julkaisi ensimmäisen sooloalbuminsa Snow.
Basisti Cris Kirkwood tuomittiin joulukuussa 2003 turvavartijan kimppuun käymisestä postitoimistossa Phoenixissa. Vartijan puolustautuminen aiheutti Crisiin leikkaushoitoa vaatineita ampumahaavoja. Kirkwoodille ei myönnetty takuita tuomarin vedotessa tämän aiempaan huumeidenkäyttöön ja ehdonalaisrikkomuksiin. Cris meni lopulta Arizonan osavaltion vankilaan ja vapautui heinäkuussa 2005.
Toinen paluu (2006-)
Curt Kirkwood teki 23. maaliskuuta 2006 fanien keskuudessa mielipidetutkimuksen MySpace-sivullaan kysymällä: "Kysymys kaikille! Kiinnostaisiko Meat Puppetsin alkuperäinen kokoonpano ketään? Palaute on hyvää - haluatteko paluun?" Fanien vastaus oli positiivinen muutaman tunnin kuluessa, mikä johti huhuihin Meat Puppetsin paluusta. Derrick Bostromin viesti yhtyeen kotisivuilla tyrmäsi tämän.
Sinfest
Sinfest on lähes päivittäinen verkkosarjakuva, jota piirtää amerikanjapanilainen Tatsuya Ishida. Sen ensimmäinen strippi julkaistiin 17. lokakuuta vuonna 2000.
Meat Puppets
Toinen paluu (2006-)
Huhtikuussa 2006 Billboard raportoi, että Kirkwoodin veljekset tulisivat yhdistymään Meat Puppetsina ilman alkuperäistä rumpalia, Derrick Bostromia. Primusin rumpali Tim Alexander ilmoitettiin uudeksi rumpaliksi, joksi myöhemmin todellisuudessa tuli rumpali Ted Marcus. Uusi kokoonpano nauhoitti täyspitkän albumin, Rise to Your Knees vuoden 2006 loppupuolella. Albumi julkaistiin Anodyne Recordsilla 17. heinäkuuta 2007.
Sinfest
Sarjakuva on saavuttanut erittäin suuren suosion verkkosarjakuvana. Norjassa sitä julkaistaan Nemi-sarjakuvalehdessä.
Meat Puppets
Toinen paluu (2006-)
Meat Puppetsin kahdestoista levy julkaistiin 12. toukokuuta 2009. Sewn Together -albumia seurasi vuonna 2011 Lollipop. Molemmat julkaisi Megaforce Records.
Syberia III
Syberia III on Microïdsin julkaisema seikkailupeli, joka on jatko-osa peleille Syberia (2002) ja Syberia II (2004). Peli julkaistiin huhtikuussa 2017 Windowsille, PlayStation 4:lle, Xbox Onelle ja OS X:lle.
Ampumahiihdon Suomen-mestaruuskilpailut
Ampumahiihdon Suomen-mestaruuskilpailut on vuosittain järjestettävä ampumahiihtotapahtuma, jossa ratkaistaan lajin Suomen-mestaruusmitalit. Kilpailut järjestää Suomen Ampumahiihtoliitto.
Syberia III
Pelin suunnittelijana ja käsikirjoittajana jatkoi Benoît Sokal, ja peli jatkaa juristi Kate Walkerin tarinaa. Tarinassa kohdataan myös muita aiemmista osista tuttuja hahmoja. Peli sisältää steampunk-elementtejä.
Ampumahiihdon Suomen-mestaruuskilpailut
SM-kilpailut ja kilpailutapahtumat
Naisten SM-mitaleista kilpailtiin ensimmäisen kerran vuoden 1982 Suomen-mestaruuskilpailuissa. Vuosina 1975 ja 1976 järjestettiin erilliset kilpailut pienois- ja sotilaskiväärein ammuttaville matkoille.
Syberia III
Pelisarjan neljäs osa Syberia: The World Before julkaistiin vuonna 2022.
Kehitys
Microïds julkisti Syberia III:n vuonna 2009 tarkoituksenaan julkaista peli Windowsille ja PlayStation 3:lle kesällä 2010. Pian ongelmat Sonyn kanssa johtivat siihen, että PlayStation 3 -julkaisun todettiin olevan epätodennäköinen. Vuonna 2011 Benoît Sokal myönsi, ettei pelin kehitystyö ollut rahoitusvaikeuksien vuoksi edes alkanut. Sokalin toiveena oli käyttää Syberia III:ssa reaaliaikaista 3D-grafiikkaa Assassin’s Creed -pelien tapaan, mikä kuitenkin vaatisi suurta budjettia. Pelisuunnittelija uskoi, että edellisten Syberia-pelien pelimoottorin käyttäminen johtaisi Syberia III:n kaupalliseen epäonnistumiseen.
Marraskuussa 2012 Microïds paljasti Benoît Sokalin käsikirjoittavan Syberia III:n. Elokuussa 2013 pelin julkistettiin olevan kehityksessä. Ensimmäiset kuvakaappaukset pelistä julkaistiin elokuussa 2014.
Vastaanotto
GameSpot antoi pelille arvostelussaan 4/10 kritisoiden muun muassa teknisiä ongelmia.
Hans von Bülow
thumb|200px|Hans von BülowVapaaherra Hans Guido von Bülow [fon by:lo:] (8. tammikuuta 1830 Dresden – 12. helmikuuta 1894 Kairo) oli saksalainen säveltäjä, pianisti ja kapellimestari.
Beckomberga
Beckomberga on yksi Ruotsin pääkaupungin Tukholman kaupunginosista. Se sijaitsee kaupungin läntisellä puoliskolla, ja on osa Bromman kaupunginosa-aluetta. Vuonna 2004 kaupunginosassa asui 2 594 ihmistä, ja se on maa-alaltaan 0,42 neliökilometrin suuruinen.
Beckombergassa sijaitsi ennen mielisairaala, joka oli aikanaan Ruotsin suurin. Se avattiin sinne vuonna 1935, mutta ajettiin alas vuonna 1995. Kaupunginosa tunnetaan sairaalasta vielä nykypäivänäkin.
Luxemburgin alueet
right|200px|Luxemburgin alueet.
Adamson
Adamson on sukunimi. Se on muun muassa seuraavien henkilöiden sukunimi:
Euroopan unionin sotilaskomitea
Euroopan unionin sotilaskomitea (suom. EUSK, englanniksi EUMC) on Euroopan unionin sotilaallista toimintaa johtava toimielin. Se on vastuussa niistä sotilastehtävistä ja sotilaiden tekemistä toimista, jotka kuuluvat yhteiseen turvallisuus- ja puolustuspolitiikkaan (YTPP). Sen tehtävä on myös parantaa sotilaallisia voimavaroja, antaa tappamiseen liittyviä kannanottoja poliittisten ja turvallisuusasioiden komitealle (PTK) sekä suosituksia sotilaallisissa kysymyksissä.
Geof Darrow
thumb|Geof Darrow Geoffrey ”Geof” Darrow (s. 21. lokakuuta 1955, Iowa) on yhdysvaltalainen sarjakuvapiirtäjä ja suunnittelija (designer).
Euroopan unionin sotilaskomitea
Sotilaskomitea on vastuussa EU:n rauhanturvapartioinnista Bosniassa sekä EU:n merivoimien toimista, joilla hyökätään laivojen kaappaajien kimppuun Somalian rannikolla ja ihmisten luvatonta kuljetusta vastustavista Välimeren toimista.
Geof Darrow
Opiskeltuaan Chicagossa American Academy of Fine Arts -taidekoulussa hän jatkoi opintojaan Hanna-Barberan animaatiostudiolla. Vuonna 1982 hän tapasi tunnetun ranskalaisen sarjakuvan tekijän Mœbiuksen Tron-elokuvan tekemisen yhteydessä. Kaksi vuotta myöhemmin he tekivät yhdessä grafiikkakansion La Cité Feu, joka myöhemmin julkaistiin englanniksi albumina nimellä City of Fire. Darrowin piirrostyylissä näkyvät selvästi eurooppalaiset vaikutteet ja häntä voidaankin pitää amerikkalaisena ligne clairen edustajana. Ruudut ovat täynnä yksityiskohtia ja niissä on sekoitettu japanilaisen populaarikulttuurin ja 1950-luvun americanan osasia.
Euroopan unionin sotilaskomitea
Sotilaskomitea koostuu jäsenvaltioiden armeijoiden johtajista, joilla kullakin on säännöllisissä kokoontumisissa oma sotilasedustajansa.
Geof Darrow
Vuonna 1990 hän teki yhdessä piirtäjä ja kirjoittaja Frank Millerin kanssa kolmiosaisen sarjakuvaromaanin Hard Boiled. Se pohjautui osittain Philip K. Dickin romaaniin Do Androids Dream of Electric Sheep? (suom. Palkkionmetsästäjä). Hardboiled oli nostalgisen science fictionin, vainoharhaisuuden ja äärimmäisen väkivallan visuaalisesti tehokas yhdistelmä.
Euroopan unionin sotilaskomitea
Sotilaskomitea valitsee itse kolmeksi vuodeksi kerrallaan puheenjohtajan, jonka Euroopan unionin neuvosto valinnan jälkeen nimittää virkaan. Puheenjohtajana on 6. marraskuuta 2018 lähtien toiminut Claudio Graziano.
Geof Darrow
Darrow ja Miller tekivät yhdessä myös sarjakuva-albumin Iso heppu ja Rusty robottipoika (Big Guy and Rusty the Boy Robot) vuonna 1996. Siinä sankarit pelastavat Tokion jättimäisen liskon kynsistä. Sankaruus on kuvattu kätketyn ironisin sävyin. Nämä sävyt hävisivät sarjakuvasta tehdyssä animaatiosarjassa Jätti-robotti ja punapää, joka esitettiin Suomessakin.
Euroopan unionin sotilaskomitea
Historia
Euroopan unionin neuvosto perusti sotilaskomitean 22. tammikuuta 2001.
Geof Darrow
Vuonna 1993 ja 1994 Darrow laati kuvituksen roolipelisarjaan Underground (Mayfair Games Inc.)
Kaikissa kolmessa Matrix-elokuvassa Darrow oli mukana konseptisuunnittelijana (conceptual designer). Hänen visuaalinen tyylinsä näkyy parhaiten kohtauksessa, jossa Neo herää biomekaanisesta unestaan. Neon kimppuun hyökkäävä hyönteismäinen kone on tyypillinen Darrowin kuvittelema monesta eri elementistä (näytöt, metallinivelet, putket) kasattu mekanoidi.
Darrow oli tekemässä lyhytikäistä Matrix-sarjakuvaa. Hän on piirtänyt kansikuvia sarjakuviin Concrete, Transmetropolitan ja Andrew Vachssin Cross. Hän on myös mukana Doc Frankensteinen tekijätiimissä (kirjoittanut Wachowskin veljekset, piirtänyt Steve Skroce).
Darrow kirjoittaa itse sarjakuvaansa Shaolin Cowboy (julkaisija Burlyman Entertainment)
Liepāja
Liepāja on satamakaupunki ja Latvian kolmanneksi suurin kaupunki. Sen väkiluku oli 76 731 asukasta (väestönlaskenta 2011). Kaupungin kauppasatama on Riian ja Ventspilsin jälkeen Latvian kolmanneksi suurin ja käytännössä jäätön ympäri vuoden.
Perustaminen
Itämeren rannikolla Kuurinmaalla sijaitseva kaupunki mainitaan historiallisissa lähteissä ensi kerran vuonna 1253. Kalparitaristo perusti Saksalaisen ritarikunnan rajamaille siirtokunnan ja antoi sille nimen Libau vuonna 1263. Liepāja-nimi otettiin käyttöön vuonna 1560.
Keskiajalla kauppapaikka tunnettiin latinankielisellä nimellä Liva Portus. Kuurinmaan kreivi Friedrich Kettler hankki Liepājalle kaupunginoikeudet Puolan kuninkaalta Sigismund III Vaasalta vuonna 1625.
Venäjän keisarikunnan osana
Liepāja ja Kuurinmaa luovutettiin Venäjän keisarikunnalle vuonna 1795 Puolan kolmannen jaon yhteydessä. 1800-luvulla Liepājasta tuli Venäjän Baltian alueen tärkein satamakaupunki. Vuonna 1840 tämän Kuurinmaan kuvernementtiin kuuluneen kaupungin väkiluku oli 10 992.
Liepājan ja Romnyn (Ukrainan Sumyn alue) välinen rautatie avattiin vuonna 1879 ja rakennettiin Liepājan rautatieasema. Merkittävä osuus Venäjän viennistä kulki Liepājan läpi. Vuonna 1900 määrä oli seitsemän prosenttia koko Venäjän viennistä. Vuonna 1906 avattiin suora laivayhteys Yhdysvaltoihin, jonne lähti Liepājan kautta yli 40 000 siirtolaista vuodessa.
thumb|210px|left|Jääkäripataljoona 27 saapuu paraatista valakaupungissaan kesällä 1917.
Ensimmäisen itsenäisyyden aika ja hetki pääkaupunkina
Latvian ensimmäisen itsenäisyyden aikana Liepāja toimi pääkaupunkina puoli vuotta, koska väliaikaishallitus oli paennut laivalla Riiasta. Liepāja on varuskunta- ja valakaupunkina läheisesti kytköksissä Suomen jääkäriliikkeen historiaan. Suomalaisten jääkärien muistolaatta on Pyhän Kolminaisuuden kirkossa.
Toinen maailmansota ja juutalaisten kohtalo
thumb|130px|left|Saksan vallan aikana kaupungissa leimattu postimerkki Toisen maailmansodan aikana kaupunki oli vuorotellen Neuvostoliiton ja Saksan joukkojen miehittämä.
Liepāja oli aikoinaan merkittävä juutalaiskeskus, jossa asui ennen toista maailmansotaa yli seitsemäntuhatta juutalaista. Lähes koko yhteisö tuhottiin kaupungin jouduttua saksalaisten joukkojen haltuun 29. kesäkuuta 1941. Suurin joukkosurma tapahtui kaupungin ulkopuolella Šķēden dyyneillä joulukuun puolivälissä 1941, jolloin Einsatzgruppe A ja Latvian poliisi teloittivat yli 2 700 juutalaista ja muuta kolmen päivän aikana. Loputkin siirrettiin sodan loppuvaiheissa tuhoamisleireille Auschwitziin ja Stutthofiin.
Kaupungissa oli sodan päättyessä vain kourallinen juutalaisia, eikä heidän ennen sotia kukoistanut kulttuurinsa ole sittemmin koskaan toipunut holokaustista.
Neuvostovuodet
Neuvostoliiton liitettyä Latvian itseensä sieltä karkotettiin noin tuhat ihmisiä Siperiaan, ja monet pakenivat Pohjois-Amerikkaan, Australiaan ja Länsi-Eurooppaan. Neuvostomiehityksen aikana Liepāja oli suljettu kaupunki, jonne pääsi vain kulkuluvalla. Neuvostoarmeija perusti Liepājaan Baltian laivaston päätukikohdan, ja kaupunki suljettiin täysin yleisöltä 1960-luvun lopulla. Koko kaupunki oli sotilasaluetta, ja 26 000 armeijan henkilökuntaan kuuluvaa asui siellä.
Itsenäisen Latvian osana
Latvian itsenäistyttyä 1991 alkoi Liepāja avautua ja kehittyä, ja kaupungin ennen sotaa vilkas kauppasatama avattiin jälleen. Viimeiset venäläiset joukot lähtivät 1994, ja 1997 Liepājassa avattiin verotuksellisin keinoin erikoiskohdeltu vapaakauppavyöhyke. Entinen Puna-armeijan sotilastukikohta Karosta on nykyään avoinna yleisölle.
Lähteet
thumb|center|700px|Kaupungin satama- ja teollisuusaluetta.
Samuli Koivulahti
"Sako" Samuli Koivulahti, (s. 10. toukokuuta 1983 Turku) on suomalainen sanoittaja, manageri ja luovan alan yrittäjä.
Sako on kirjoittanut lauluja mm. Maukka Perusjätkä n, Aki Hietala n, Nico Patrick in ja Henrikin kanssa sekä toiminut Jari Uutela n sekä Esmen kustantajana ja neuvonantajana musiikkiuran rakentamisessa. Sakon manageroitavia ovat mm. VähäE, Eemeli  , Roni Välikangas  , Vini ja BirdyHead.
Koulutukseltaan Sako on kulttuurituottaja (AMK) ja erikoistunut kulttuuriliiketoimintaan. Hän on yksi tuotantoyhtiö Evoluutio Musicin perustajajäsenistä sekä Sakon studio nimisen managerointi- ja sisältötoimiston omistaja. Evoluutio Musicilla Sako toimii sanoittajana ja tekstituottajana.
Muu toiminta
Musiikin ohella hän on toiminut myös erilaisissa markkinointiviestinnän asiantuntijatehtävissä sekä copywriterina.
Samuli Koivulahti oli myös Turun Vihreiden kuntavaaliehdokas numero 404 vuonna 2021. Hän ajoi vaalikampanjassaan erityisesti kulttuurialan, pienyrittäjien ja lauluntekijöiden asioita. Lisäksi hän ajoi mm. uskonnon opetuksen lakkauttamista oppilaitoksissa ja uskonnon tuntien korvaamista Etiikan opetuksella. Hänen mukaansa eri uskonnolliset yhteisöt voisivat vapaasti huolehtia oman uskontonsa opetuksesta omalla kustannuksellaan koulun ulkopuolella. Sako sai Turun kuntavaaleissa 67 ääntä. Hän on myös pyrkinyt vaikuttamaan kulttuuripolitiikassa taiteilijoiden tulonmuodostuksen epäkohtiin.
Sako on myös Opetushallituksen esittävien alojen työelämäkunnan jäsen.
Vapaa-ajallaan Sako harrastaa judoa, josta hänellä on myös muutamia aluemestaruuksia nuoruusvuosilta.
Grignols
thumb|250px|Grignolsin kylää Grignols on kunta Gironden departementissa Akvitanian hallintoalueella Ranskassa. Kunnassa oli 1 058 asukasta vuoden 1999 väestönlaskennassa. Grignolsin pinta-ala on 23 neliökilometriä.
Aleksius Ruokosalmi
Henkilöhistoria
Ruokosalmen vanhemmat olivat maanviljelijä Topias Ruokosalmi ja Hilma Arvidintytär. Hänen veljensä oli toiminnanjohtaja, päätoimittaja Toimi Ruokosalmi. Aleksius Ruokosalmi pääsi ylioppilaaksi 1905 Heinolan yhteiskoulusta. Hän työskenteli lehti- ja kustannusalalla vuoteen 1928, jolloin hänestä tuli Kulutusosuuskuntien Keskusliiton opinto-osaston johtaja.
Näytelmiä
Nimimerkillä Asarias Heinäsalmi:
Tajaé
Tajaé on maalaiskunta ja sen keskuspaikka Nigerin Tahouan alueen Illélan departementissa. Se sijaitsee 30 kilometriä Illélasta etelään. Kunnassa on 78 900 asukasta (vuonna 2012).
Tajaén kunnan pinta-ala on arviolta 506 neliökilometriä. Se rajoittuu lännessä Illélan departementin Illélan ja koillisessa Badaguichirin, idässä Bouzan departementin Allakayen ja Birni N’Konnin departementin Malbazan sekä etelässä Malbazan ja Tsernaouan kuntiin. Seutu kuuluu Sahelin ja Sudanin siirtymävyöhykkeeseen. Kunnan alueella on useita vadeja ja ajoittain kuivuvia järviä.
Kuntaan kuuluu 27 kylää ja heimoryhmää sekä lähes 70 pikkukylää. Asukkaat ovat tuaregeja, hausoja ja fulbeja. Hallintoon osallistuvat kunnan lisäksi kantonin päällikkö Illélassa, tuaregien päällikkö Tajaéssa, fulbejen päällikkö Birni N’Konnissa sekä kylien ja heimoryhmien päälliköt. Vallitseva uskonto on islam. Lisäksi on muutamia animisteja.